Piero Sraffa

Piero Sraffa (født 5. august 1898, død 3. september 1983) var en italiensk økonom og elev av John Maynard Keynes. Sraffa er kjent for å ha redigert David Ricardos arbeider. 

Han publiserte svært lite. Hans mest kjente verk er Production of Commodities by means of Commodities, Prelude to a critique of economic theory som er en bok på i overkant av 90 sider utgitt i 1960, men skrevet allerede på 1920-tallet. Den er en modernisert versjon av Ricardos tanker, og representerer en kraftig kritikk av den marginalistiske økonomiske teori. I en kritikk av Alfred Marshalls markedsteori fastslo han i 1926 at teorien om avtakende grensekostnader var ulogisk. Han mente at dersom det var vanlig med avtakende grensekostnader i produksjonen, ville markedet gå i retning av monopol eller «monopolistisk konkurranse».Piero Sraffa, «The Laws of Returns under Competitive Conditions», i: The Economic Journal, 1926.

I Norge ble Sraffa kraftig imøtegått av Jørgen Sandemose i boka Ricardo, Marx og Sraffa.

Sraffa markerte seg som en markant motstander av Mussolinis fascistiske regime, og drev blant annet støttearbeid for den fengslede kommunistlederen Antonio Gramsci. 

 Referanser 

Kategori:Italienske økonomer
Kategori:Personer fra Torino